খোঁজ নিতেই জানা গেল তার স্ত্রী নাকি তার দর্শন আর জীবনযানাচারেই অভ্যস্থ ছিলেন আগে। আর তার গলা ছিল বোষ্টমের চেয়েও অনেকটা ভালো। তিনি এখন এ লাইনে নাই। দেশ স্বাধীনের সময যুদ্ধে কয়েকজন পাকবাহিনীর দালালের হাতে পড়েন তিনি। তখন এই বোষ্টম সে ঘটনা বাধা না দিয়ে ভয়ে পালিয়ে গিয়েছিলেন ইন্ডিয়ায়। সে কারণে বোষ্টমী এ লাইন ছেড়ে দিয়ে আরো বাউলের বাউল আরো সংসার বিবাগী হয়ে বেশ কয়েকটি গ্রামের পরে এ থানা এলাকার সবচে বড় হাটের আসা যাওয়ার পথে। যেখান থেকে চারপাশের গ্রামগুলো দূরে দূরে ছিল। রোদ আকাশে গাছপালা নীলাভ ছোট দেখাতো, দিগন্ত যেখানে প্রায় রেখা হিসাবেই থাকতো, সেখানে নির্জন ও প্রায় জনমানবশূন্য এক প্রকান্ড বটগাছের তলায় থান বানিয়ে বাস করেন। যেখানে পাঠা বলি হয়। তেল সিদুঁর পড়ে প্রতিদিন বটগাছটির গোড়ায় যেখানে। ফাল্গুন চৈত্রে সেখানে শীতলা দেবী, আর শিবের পূজাও হতো। লোকজন মানত করে পায়রা কবুতর ছেড়ে দিত সেখানে আর মাটির তৈরি ছোট ছোট খেলনা ঘোড়া অর্ঘ্য হিসাবে জমা রাখতো গাছের ঝুড়ির তলায়। এ জায়গাটিতে মানুষ অশরীরি, অতিপ্রাকৃতের ভয় পেত। বোষ্টম বৌয়ের এ খবরে আমাদের জানায় আমাদের মধ্যে সবচাইতে ডানপিটে, দুষ্ট, কুচুটে যে আমাদের মতো ভদ্র ছেলেদের তেমন সহ্য করতে পারতো না, স্কুল কামাই দিতো আর পরীক্ষায় যে সব বিষয়েই প্রতিবছর ফেল মারতো, সেই বন্ধুটি।